Lav et referat af nedenstående tekst:

Tekst:
Alle tre nordjyske Superligahold var med i bowlen, da der fredag skulle trækkes lod til fjerde runde af pokalturneringen. Langt hovedparten af de tilbageværende hold i turneringen spiller til daglig i Superligaen, og derfor var det også forventeligt, at modstanden for nordjyderne ville blive hård i den kommende runde. AaB, som i øjeblikket indtager tredjepladsen i Superligaen skal på hjemmebane op mod AC Horsens, som ligger på femtepladsen. Dermed var aalborgenserne dem, der på papiret trak den sværeste modstander. Superligaens bundprop, Hobro IK, skal spille mod OB, som ligeledes ligger i den nederste halvdel af tabellen på en tiendeplads. Men selvom striberne fra Odense ikke ligger så højt i tabellen, har de spillet sig varme på det seneste, hvor det er blevet til tre sejre i de seneste fem kampe. Til gengæld kan Hobro glæder sig over at deres seneste sejr i Superligaen kom mod netop OB. Kampen bliver spillet i Hobro. Det sidste nordjyske hold, Vendsyssel FF, skal en tur til Farum, hvor sidste års bronzevindere, FC Nordsjælland venter. FC Nordsjælland indtager Superligaens sjetteplads, mens Vendsyssel placerer sig lige over Hobro på trettendepladsen. Dermed venter en hård opgave for vendelboerne, som måtte lide et nederlag på 3-0 da de sidst besøgte Right To Dream Park i Farum i juli. Kampene bliver i fjerde runde bliver afviklet den 30. og den 31. oktober.

Referat:
De tre tilbageværende nordjyske klubber får Superligamodstand i fjerde runde af pokalturneringen.